*(Fiksuoto įkainio Pirkimo sutarties forma, kurioje numatyta Užsakovo pareiga nupirkti paslaugų už nustatytą vertę)*

**Pirkimo sutartis [CPO LT pirkimo numeris]**

[Užsakovo pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau – Užsakovas), ir

[Tiekėjo pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau – Tiekėjas),

toliau kartu vadinami Šalimis, vadovaudamiesi dinaminės pirkimo sistemos Nr. [.......] pagrindu įvykusiu specializuoto (sveikatos priežiūros ir kitoms panašaus profilio įstaigoms) skalbimo su skalbinių nuoma konkrečiu pirkimu Nr. [........], sudarome šią sutartį (toliau – Pirkimo sutartis):

1. **Bendrosios nuostatos**
   1. Pirkimo sutartyje naudojamos sąvokos:
      1. Centrinė perkančioji organizacija (CPO LT) – Viešoji įstaiga CPO LT, atliekanti perkančiosioms organizacijoms ir perkantiesiems subjektams skirtų prekių, paslaugų ar darbų pirkimų procedūras.
      2. CPO IS – CPO LT valdoma ir tvarkoma informacinė sistema, kurioje vykdomi užsakymai. Internetinis adresas <http://www.cpo.lt>.
      3. Paslauga (-os) – Tiekėjo pagal Pirkimo sutartį teikiamos paslaugos, t. y. paslaugos ir jų techninės specifikacijos, kurios Užsakovo pasirinktos CPO IS ir nurodytos Pirkimo sutarties priede.
      4. Paslaugos kaina – Pirkimo sutarties priede nurodyta kiekvienos Paslaugos kaina už mato vienetą (įkainis).
      5. Pradinės Pirkimo sutarties vertė – Pirkimo sutarties priede Užsakovo nurodyta maksimali lėšų suma Eur be PVM, skirta Pirkimo sutartyje nurodytų Paslaugų įsigijimui.
      6. Skalbiniai – Užsakovo nuosavybės teise valdomi skalbiniai ir Tiekėjo Užsakovui perduoti nuomojami skalbiniai.

# 2. Pirkimo sutarties dalykas

## 2.1. Pirkimo sutartimi Tiekėjas įsipareigoja Užsakovui teikti Pirkimo sutartyje nurodytas Paslaugas, o Užsakovas įsipareigoja priimti tinkamai suteiktas Paslaugas ir sumokėti už jas Pirkimo sutartyje nustatytomis sąlygomis ir tvarka.

# 3. Šalių teisės ir pareigos

## 3.1. Tiekėjas įsipareigoja:

3.1.1. Pirkimo sutartyje nustatyta tvarka ir sąlygomis, kaip įmanoma rūpestingiau bei efektyviau, įskaitant Paslaugų teikimą pagal visuotinai priimtinus standartus bei praktiką, panaudodamas visus reikiamus įgūdžius, žinias ir priemones suteikti Pirkimo sutarties priede nurodytas Paslaugas.

3.1.2. Paskirti už Pirkimo sutarties vykdymą atsakingą kompetentingą asmenį, kuris kontroliuotų teikiamų Paslaugų kokybę bei atsiradus poreikiui dalyvautų Paslaugų kokybės patikrose Užsakovo nustatyta tvarka. Atsakingas asmuo Užsakovo darbo valandomis turi būti pasiekiamas telefonu. Jei Tiekėjo paskirtas atsakingas asmuo negali vykdyti savo pareigų, Tiekėjas nedelsiant turi paskirti kitą atsakingą asmenį, turintį reikalingą kompetenciją bei apie tai raštu informuoti Užsakovą.

## 3.1.3. Teikti Paslaugas (laiku ir tinkamai pristatyti nuomojamus skalbinius, priimti iš Užsakovo nešvarius skalbinius, grąžinti Užsakovui švarius skalbinius,) su Užsakovu suderintu periodiškumu ir tvarka, kurie nustatomi Šalių raštišku susitarimu (-ais).

## 3.1.4. Nuomojamus skalbinius Tiekėjas turi pristatyti ne vėliau kaip per 15 (penkiolika) kalendorinių dienų, kai nuomojamų skalbinių kiekis ne didesnis kaip 150 komplektų, per 30 (trisdešimt) kalendorinių dienų, kai nuomojamų skalbinių kiekis ne mažesnis kaip 151 komplektas ir ne didesnis nei 300 komplektų, per 45 (keturiasdešimt penkias) kalendorines dienas, kai nuomojamų skalbinių kiekis ne mažesnis nei 301 komplektas ir didesnis kaip 450 komplektų, nuo Užsakovo nuomojamų skalbinių užsakymo pateikimo dienos Užsakovo adresu. Nuomai suteikiami skalbiniai turi būti nauji, nenaudoti, atitinkantys Pirkimo sutarties techninėje specifikacijoje nurodytus reikalavimus.

3.1.5. Nedelsdamas reaguoti, jei Užsakovas pareiškia pastabas dėl teikiamų Paslaugų kokybės, taip pat jei Paslaugos teikiamos ne laiku ir netinkamai;

3.1.6. Iš anksto raštu informuoti Užsakovą apie bet kurias aplinkybes, kurios trukdo ar gali sutrukdyti laiku Tiekėjui tinkamai ir kokybiškai suteikti Paslaugas sutartyje nustatytais terminais ir tvarka.

## 3.1.7. Be raštiško Užsakovo sutikimo neperduoti tretiesiems asmenims pagal Pirkimo sutartį prisiimtų įsipareigojimų ir bet kokiu atveju atsakyti už visus Pirkimo sutartimi prisiimtus įsipareigojimus, nepaisant to, ar Pirkimo sutarties vykdymui bus pasitelkiami tretieji asmenys.

## 3.1.8. Laikytis konfidencialumo ir asmens duomenų teisinės apsaugos reikalavimų, neatskleisti tretiesiems asmenims jokios informacijos, gautos vykdant Pagrindinę sutartį, išskyrus tiek, kiek tai reikalinga Pagrindinės sutarties vykdymui, taip pat nenaudoti konfidencialios informacijos asmeniniams ar trečiųjų asmenų poreikiams.3.1.9. Užsakovui pareikalavus sudaryti sąlygas susipažinti su skalbimo įrengimais ir teikiamų skalbimo technologijų atitikimu Lietuvos higienos normai HN 130:2012 „Skalbyklų paslaugų sveikatos saugos reikalavimai reikalavimams“ (aktuali redakcija) Tiekėjo skalbykloje (-ose).

3.1.10. Užsakovui pareikalavus sudaryti sąlygas Užsakovo atsakingam darbuotojui tikrinti skalbinių gabenimą į skalbyklą (-as), laikiną sandėliavimą skalbykloje (-ose), skalbimą, lyginimą, švarių skalbinių laikiną saugojimą, grąžinimą Užsakovui, skalbyklos (-ų) patalpų ir įrenginių valymą ir dezinfekciją.

3.1.11. Užsakovui pareikalavus, ne vėliau kaip per 2 (dvi) darbo dienas pateikti visą informaciją ir dokumentus, įrodančius Tiekėjo pajėgumą įvykdyti sutartinius įsipareigojimus;

3.1.12. Užsakovui pareikalavus, ne vėliau kaip per 2 (dvi) darbo dienas pateikti visą informaciją ir dokumentus, įrodančius Paslaugų teikimo procese naudojamų skalbiklių ir baliklių ir/ar nuomojamų tekstilės gaminių atitikimą aplinkos apsaugos kriterijams ir kitiems reikalavimams, nustatytiems techninėje specifikacijoje.

3.1.13. Užtikrinti, kad nuomojami skalbiniai būtų paženklinti. Viename iš patalynės kampų turi būti žyma, pagal kurios turinį Užsakovas gali atskirti nuomojamus skalbinius nuo nuosavybės teise valdomų skalbinių.

3.1.15. Sudarius Pirkimo sutartį, tačiau ne vėliau negu Pirkimo sutartis pradedama vykdyti, Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Tiekėjas informuotų apie minėtos informacijos pasikeitimus visu Pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

3.1.16. Užtikrinti, kad viso Pirkimo sutarties galiojimo laikotarpiu Paslaugos būtų teikiamos skalbimo procese naudojant tunelinę (-es) skalbimo mašiną (-as) (kai pasiūlymai Elektroniniame kataloge vertinami pagal ekonominį naudingumą ir tiekėjui skirti balai už skalbimo procese naudojamą tunelinę (-es) mašiną (-as)).

3.1.17. Tiekėjas turi ir kitas Lietuvos Respublikoje galiojančiuose teisės aktuose numatytas pareigas.

3.1.18. Mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnį 21 dalies 3 nuostatos taikymo, užtikrinti, kad Paslaugos nebūtų teikiamos iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte.

## 3.2. Tiekėjas turi teisę:

## 3.2.1. Prašyti Užsakovo pakeisti Paslaugų teikimo periodiškumą ir/ar grafiką Užsakovui nevykdant savo įsipareigojimų pagal Pirkimo sutartį, atsiradus nenugalimos jėgos (force majeure) aplinkybėms arba kitoms pagrįstoms aplinkybėms.

## 3.2.2. Sutartinių įsipareigojimų vykdymui pasitelkti šiuos subtiekėjus:

## 3.2.2.1. savo Pasiūlyme nurodytus subtiekėjus, kuriais tiekėjas rėmėsi kvalifikacijai atitikti: [pavadinimas (-ai), įmonės kodas bei kvalifikacijos reikalavimas, kurį turi atitikti subtiekėjas];

## 3.2.2.2. kitus iki Pirkimo sutarties sudarymo Tiekėjui žinomus subtiekėjus: [pavadinimas (-ai), įmonės kodas];

3.2.3. Reikalauti Užsakovo kompensuoti nuostolius, patirtus dėl nuomojamų skalbinių, kurie Pirkimo sutarties galiojimo laikotarpiu prarasti ir/ar sugadinti dėl Užsakovo kaltės. Nustačius tokius atvejus, Užsakovas kompensuoja Tiekėjui prarastų ir/ar sugadintų skalbinių vertę. Skalbinių vertė nustatoma pagal rinkos kainas.

## 3.2.4. Tiekėjas turi ir kitas Lietuvos Respublikoje galiojančiuose teisės aktuose numatytas teises.

## 3.3. Užsakovas įsipareigoja:

## 3.3.1. Sudaryti visas nuo Užsakovo priklausančias būtinas sąlygas Tiekėjui teikti Pirkimo sutartyje numatytas Paslaugas.

## 3.3.2. Paskirti kontaktinį asmenį, kuris prižiūrėtų pagal Pirkimo sutartį teikiamų paslaugų kokybę ir bendrautų su Tiekėjo paskirtu atsakingu asmeniu visais Šalims aktualiais klausimais, susijusiais su Pirkimo sutarties vykdymu bei turėtų įgaliojimus spręsti iškylančias problemas *(jei tai yra kitas asmuo, nei nurodytas šios sutarties rekvizituose)*.

## 3.3.3. Šalių raštišku susitarimu (-ais) perduoti Tiekėjui nešvarius skalbinius ir priimti iš Tiekėjo švarius skalbinius, priimti iš Tiekėjo tinkamai ir laiku nuomai pristatytus skalbinius.

## 3.3.4. Per Pirkimo sutarties galiojimo terminą nupirkti Paslaugų už ne mažiau kaip [nuo 70 iki 100] procentų Pirkimo sutarties priede nurodytos pradinės Pirkimo sutarties vertės.

## 3.3.5. Užtikrinti, kad nuosavybės teise valdomi skalbiniai būtų paženklinti. Viename iš patalynės kampų turi būti žyma, pagal kurios turinį Tiekėjas gali atskirti Užsakovo nuosavybės teise valdomus skalbinius nuo nuomojamų skalbinių, taip pat skalbinių priskyrimą konkrečiam Užsakovo padaliniui/skyriui.

## 3.3.6. Priimti tinkamai suteiktas Paslaugas. Tinkamai suteiktų Paslaugų perdavimas ir priėmimas įforminamas Paslaugų priėmimo–perdavimo aktu, kuris pasirašomas Tiekėjo ir Užsakovo. Jei Užsakovas atsisako pasirašyti Paslaugų priėmimo–perdavimo aktą, ne vėliau kaip per 5 (penkias) darbo dienas raštu informuoja Tiekėją apie atsisakymą priimti Paslaugas, nurodydamas suteiktų Paslaugų trūkumus.3.3.7. Už tinkamai suteiktas Paslaugas atsiskaityti su Tiekėju Pirkimo sutartyje nustatytomis sąlygomis ir tvarka.

3.3.8. Nuomojamus skalbinius Užsakovas Tiekėjui turi perduoti atskirtus nuo Užsakovo nuosavybės teise valdomų skalbinių.

3.3.9. Ne vėliau kaip per 5 (penkias) darbo dienas nuo Pirkimo sutarties sudarymo dienos, atskiru pranešimu pateikti Tiekėjui nuomojamų skalbinių užsakymą, kuriame turi būti nurodyti viso Pirkimo sutarties galiojimo laikotarpiu naudojami tikslūs lovos patalynės komplektų matmenys ir kiekiai. Užsakymas pateikiamas Pirkimo sutartyje Tiekėjo nurodytu el. paštu arba raštu.

3.3.10. Užsakovas turi ir kitas Lietuvos Respublikoje galiojančiuose teisės aktuose numatytas pareigas.

## 3.4. Užsakovas turi teisę:

## 3.4.1. Nepriimti Pirkimo sutarties reikalavimų neatitinkančių Paslaugų.

## 3.4.2. Atsiradus poreikiui, Šalių raštišku susitarimu, keisti (didinti ir/ar mažinti) Paslaugų teikimo periodiškumą ir/ar grafiką, laikantis Pirkimo sutarties sąlygų.

## 3.4.3. Iš Tiekėjo gauti visą informaciją ir dokumentus, įrodančius Tiekėjo pajėgumą įvykdyti sutartinius įsipareigojimus.

## 3.4.4. Be atskiro Šalių susitarimo, įsigyti Pirkimo sutarties priede nenurodytų, tačiau su pirkimo objektu susijusių Paslaugų (toliau – Papildomos paslaugos), neviršijant 10 (dešimt) proc. pradinės Pirkimo sutarties vertės.

## 3.4.5. Teikti Tiekėjo atsakingam asmeniui pastabas, rekomendacijas, nurodymus, kiek tai neprieštarauja Pirkimo sutarties sąlygoms, dėl Paslaugų atlikimo.

3.4.6. Bet kuriuo Pirkimo sutarties vykdymo laikotarpiu pareikalauti Tiekėjo ne vėliau kaip per 2 (dvi) darbo dienas pateikti dokumentus, įrodančius atitikimą reikalavimams, nustatytiems techninėje specifikacijoje.

## 3.4.7. Užsakovas turi ir kitas Lietuvos Respublikoje galiojančiuose teisės aktuose nustatytas teises.

3.7.8. prašyti Tiekėjo pateikti informaciją ir/ar dokumentus, kurie įrodytų Paslaugų atitikimą Pirkimo sutarties 3.1.18 punkto reikalavimams.

3.7.9. nustačius, kad Paslaugos neatitinka Pirkimo sutarties 3.1.18 punkto nuostatų, reikalauti Tiekėjo pakeisti Paslaugas į atitinkančias.

# 4. Paslaugų užsakymas ir priėmimas

4.1. Skalbimo paslaugos teikiamos Pirkimo sutartyje Užsakovo nurodytu adresu (-ais) ir periodiškumu, pagal Užsakovo poreikį ir su Užsakovu suderintu Paslaugų teikimo grafiku. Paslaugų teikimo grafikas ne vėliau kaip per 5 (penkias) darbo dienas nuo Pirkimo sutarties įsigaliojimo dienos nustatomas Šalių rašytiniu susitarimu. Paslaugų teikimo grafikas taikomas tiek Užsakovo nuosavybės teise valdomų, tiek nuomojamų skalbinių skalbimui.

4.2. Bendras Paslaugų teikimo laikotarpis negali būti ilgesnis nei 3 (trys) metai nuo Pirkimo sutarties įsigaliojimo dienos.

4.3. Paslaugų teikimo vieta (-os): [Užsakovo adresas (-ai)].

4.4. Paslaugų perdavimas ir priėmimas įforminamas Šalių suderintu Paslaugų perdavimo–priėmimo aktu, kurį pasirašydamos Šalys patvirtina Paslaugų suteikimo faktą.

# 5. Kaina ir atsiskaitymo sąlygos

## 5.1. Pirkimo sutartis yra fiksuoto įkainio sutartis, kurios pradinė vertė yra nurodyta Pirkimo sutarties 1.1.5 punkte. Minimali Užsakovo išperkama vertė nurodyta Pirkimo sutarties 3.3.4 punkte.

## 5.2. Į Paslaugų kainą yra įskaičiuotos visos su Paslaugų teikimu susijusios išlaidos ir mokesčiai.

## 5.3. Mokėtina suma už suteiktas Paslaugas apskaičiuojama faktiškai suteiktų Paslaugų kiekį per mėnesį padauginus iš Pirkimo sutarties priede nurodytos atitinkamos Paslaugų kainos.

## 5.4. Už tinkamai suteiktas Paslaugas Užsakovas atsiskaito ne vėliau kaip per 30 (trisdešimt) kalendorinių dienų nuo sąskaitos faktūros pateikimo apmokėjimui dienos. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) kalendorinių dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis Tiekėjui pateikia įrodymus, patvirtinančius apie finansavimo iš trečiųjų šalių vėlavimą.

## 5.5. Bet kuri Pirkimo sutarties Šalis Pirkimo sutarties galiojimo metu turi teisę inicijuoti Pirkimo sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Pirkimo sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu (00 Vartojimo prekės ir paslaugos) vartotojų kainų pokytis (k), apskaičiuotas kaip nustatyta 5.6.3. punkte, viršija 5 procentus. Įkainių perskaičiavimas (keitimas) gali būti inicijuojamas ne dažniau kaip kas 6 mėn. nuo paskutinio perskaičiavimo pagal šį punktą dienos. Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo:

5.5.1. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinę Pirkimo sutarties vertę.

5.5.2. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.

5.5.3. Nauji įkainiai apskaičiuojami pagal formulę:

A1 ═ A + (k / 100 x A) , kur

A – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

A1 – perskaičiuotas (pakeistas) įkainis (Eur be PVM)

k – Pagal (00 Vartojimo prekės ir paslaugos) vartotojų kainų indeksą apskaičiuotas (00 Vartojimo prekės ir paslaugos) vartotojų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

k = Ind(naujausias) / Ind(pradžia) x 100 – 100 (proc.), kur

Ind(naujausias) – kreipimosi dėl kainos perskaičiavimo išsiuntimo kitai šaliai datą naujausias paskelbtas (00 Vartojimo prekės ir paslaugos) vartotojų kainų indeksas.

Ind(pradžia) – laikotarpio pradžios datos (mėnesio) (00 Vartojimo prekės ir paslaugos) vartotojų kainų indeksas. Pirmojo perskaičiavimo atveju laikotarpio pradžia (mėnuo) yra Pirkimo sutarties sudarymo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

5.5.4. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Lietuvos Statistikos Departamentas pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ nurodomas iki keturių skaitmenų po kablelio.

5.5.5. Vėlesnis įkainių arba kainų perskaičiavimas negali apimti laikotarpio, už kurį jau buvo atliktas perskaičiavimas.

5.5.6. Susitarimas dėl kainos perskaičiavimo (keitimo) pasirašomas ne vėliau kaip per 10 darbo dienų nuo prašymo perskaičiuoti įkainį gavimo dienos.

5.6. Jeigu Pirkimo sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Prekių Pirkimo sutartyje nurodytai kainai, Pirkimo sutartyje nurodyta Prekių kaina perskaičiuojama ją didinant arba mažinant. Perskaičiavimas įforminamas Pirkimo sutarties pakeitimu, kuris tampa neatskiriama Pirkimo sutarties dalimi. Perskaičiuota Prekių kaina taikoma už tą Prekių dalį, už kurią sąskaita išrašoma galiojant naujam PVM. Jeigu Prekių kainos perskaičiavimą dėl pasikeitusio (padidėjusio ar sumažėjusio) PVM inicijuoja Tiekėjas, jis turi raštu kreiptis į Užsakovą ir pateikti konkrečius skaičiavimus dėl pasikeitusio PVM įtakos Prekių kainai. Užsakovas taip pat turi teisę inicijuoti Prekių kainos perskaičiavimą dėl pasikeitusio PVM.

## 5.7. Tiesioginio atsiskaitymo Tiekėjo pasitelkiamiems subtiekėjams galimybės įgyvendinamos šia tvarka:

## 5.7.1. Subtiekėjas, norėdamas, kad Užsakovas tiesiogiai atsiskaitytų su juo, pateikia prašymą Užsakovui ir inicijuoja trišalės sutarties tarp jo, Užsakovo ir Tiekėjo sudarymą. Sutartis turi būti sudaryta ne vėliau kaip iki pirmojo Užsakovo atsiskaitymo su subtiekėju. Šioje sutartyje nurodoma Tiekėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.

## 5.7.2. Subtiekėjas, prieš pateikdamas sąskaitą faktūrą Užsakovui, turi ją suderinti su Tiekėju. Suderinimas laikomas tinkamu, kai subtiekėjo išrašytą sąskaitą faktūrą raštu patvirtina atsakingas Tiekėjo atstovas, kuris yra nurodytas trišalėje sutartyje. Užsakovo atlikti mokėjimai subtiekėjui pagal jo pateiktas sąskaitas faktūras atitinkamai mažina sumą, kurią Užsakovas turi sumokėti Tiekėjui pagal Pirkimo sutarties sąlygas ir tvarką. Tiekėjas, išrašydamas ir pateikdamas sąskaitas faktūras Užsakovui, atitinkamai į jas neįtraukia subtiekėjo tiesiogiai Užsakovui pateiktų ir Tiekėjo patvirtintų sąskaitų faktūrų sumų.

## 5.7.3. Tiesioginis atsiskaitymas su subtiekėju neatleidžia Tiekėjo nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su subtiekėju, Tiekėjui Pirkimo sutartimi numatytos teisės, pareigos ir kiti įsipareigojimai nepereina subtiekėjui.

## 5.7.4. Atsiskaitymai su subtiekėju atliekami atsižvelgiant į Pirkimo sutartyje nustatytą kainodarą.

## 5.7.5. Jei dėl tiesioginio atsiskaitymo su subtiekėju faktiškai nesutampa Tiekėjo ir subtiekėjo nurodyti faktiniai kiekiai / apimtys / mokėtinos sumos, rizika prieš Užsakovą tenka Tiekėjui ir neatitikimai pašalinami Tiekėjo sąskaita.

## 5.7.6. Atsiskaitymas su subtiekėju vykdomas ne vėliau kaip per 30 (trisdešimt) kalendorinių dienų nuo tinkamos sąskaitos faktūros pateikimo Užsakovui. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis subtiekėjui pateikia įrodymus, patvirtinančius apie finansavimo iš trečiųjų šalių vėlavimą.

5.8. Vykdant Pirkimo sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos DPS Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. UŽSAKOVAS elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus.

5.9. Už Papildomas paslaugas, nurodytas Pirkimo sutarties 3.4.4 punkte, atsiskaitoma ne didesnėmis nei šių Paslaugų atskiro užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių Paslaugų kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis. Mokėtina suma už Papildomas paslaugas apskaičiuojama faktiškai suteiktų Papildomų paslaugų kiekį per mėnesį padauginus iš atitinkamų kainų už mato vienetą.

# 6. Atsakomybė

## 6.1. Šalių atsakomybė yra nustatoma pagal galiojančius Lietuvos Respublikos teisės aktus ir Pirkimo sutartį. Šalys įsipareigoja tinkamai vykdyti Pirkimo sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

## 6.2. Tiekėjas prisiima visą atsakomybę už asmenų (Tiekėjo darbuotojų), teikiančių Paslaugas, veiksmus.

## 6.3. Tuo atveju, kai ne dėl Užsakovo kaltės Tiekėjas netinkamai teikia Paslaugas, t. y. nesilaiko Pirkimo sutartyje nustatytų įsipareigojimų, Tiekėjas privalo Užsakovui sumokėti 150 EUR baudą už kiekvieną nustatytą Pirkimo sutarties netinkamo vykdymo atvejį. Tiekėjas moka Užsakovui šiame punkte nustatytą baudą tokiu atveju, kai Užsakovas raštu informavo Tiekėją apie netinkamai suteiktas Paslaugas ir pareikalavo sumokėti šiame punkte nurodytą baudą.

## 6.4. Pirkimo sutartį nutraukus dėl Tiekėjo kaltės Užsakovas gali:

## 6.4.1. Reikalauti sumokėti baudą, lygią 10 procentų nuo pradinės Pirkimo sutarties vertės, įskaitant PVM (kai netaikomos papildomos Pirkimo sutarties įvykdymo užtikrinimo priemonės).

## 6.4.2. Jei taikoma, pasinaudoti pateiktu Pirkimo sutarties įvykdymo užtikrinimu, reikalaujant užtikrinimą išdavusio asmens sumokėti Pirkimo sutarties įvykdymo užtikrinime numatytą sumą.

## 6.5. Pirkimo sutarties nutraukimas nepanaikina teisės reikalauti sumokėti baudas, numatytas Pirkimo sutartyje už sutartinių įsipareigojimų nevykdymą iki Pirkimo sutarties nutraukimo.

## 6.6. Užsakovas turi teisę priskaičiuotų netesybų suma mažinti savo piniginę prievolę Tiekėjui.

## 6.7. Užsakovui neįvykdžius pareigos nupirkti Paslaugų už ne mažiau kaip [nuo 70 iki 100] procentų Pirkimo sutarties priede nurodytos pradinės Pirkimo sutarties vertės ir Šalims nepratęsus Pirkimo sutarties, Užsakovas, Tiekėjui pareikalavus, sumoka 10 (dešimties) procentų nuo neįvykdytų įsipareigojimų kainos dydžio baudą, išskyrus atvejus, kai Pirkimo sutartis nutraukiama dėl Tiekėjo kaltės arba abipusiu Šalių susitarimu.

## 6.8. Jei ne dėl Tiekėjo kaltės Užsakovas sutartyje nustatytais terminais nesumoka už tinkamai suteiktas Paslaugas pagal pateiktą sąskaitą faktūrą, Tiekėjo reikalavimu Užsakovas įsipareigoja mokėti 0,05 procentų dydžio delspinigius nuo vėluojamos sumokėti sumos už kiekvieną sąskaitos faktūros apmokėjimo termino praleidimo dieną.

## 6.9. Pirkimo sutarties nutraukimas nepanaikina teisės reikalauti sumokėti netesybas, numatytas Pirkimo sutartyje už sutartinių įsipareigojimų nevykdymą ar netinkamą vykdymą iki Pirkimo sutarties nutraukimo ir atlyginti nuostolius, patirtus dėl įsipareigojimų nevykdymo ar netinkamo vykdymo pagal šią sutartį, kaip numatyta Pirkimo sutarties nuostatose.

**7. Asmens duomenų apsauga**

7.1. Vykdydamos Pirkimo sutartį Šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų duomenų tvarkymo teisėtumas grindžiamas būtinybe įvykdyti Pirkimo sutartį. Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Pirkimo sutarčiai vykdyti, apie tai, kad jų asmens duomenys bus Šalių tvarkomi Pirkimo sutarties vykdymo tikslais. Šalys pažymi, kad fiziniai asmenys, kurie yra pasitelkti Pirkimo sutarčiai su Šalimis vykdyti ir išvardyti Pirkimo sutartyje, yra supažindinti su Pirkimo sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.

# 8. Force Majeure

## 8.1. Nė viena Pirkimo sutarties Šalis nėra laikoma pažeidusia Pirkimo sutartį arba nevykdančia savo įsipareigojimų pagal Pirkimo sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Pirkimo sutarties įsigaliojimo dienos.

## 8.2. Jei kuri nors Pirkimo sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį.

## 8.3. Jei nenugalimos jėgos (force majeure) aplinkybės trunka ilgiau kaip 10 (dešimt) kalendorinių dienų, tuomet bet kuri Pirkimo sutarties Šalis turi teisę nutraukti Pirkimo sutartį įspėdama apie tai kitą Šalį prieš 5 (penkias) kalendorines dienas. Jei pasibaigus šiam 5 (penkių) dienų laikotarpiui nenugalimos jėgos (force majeure) aplinkybės vis dar yra, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

# 9. Pirkimo sutarčiai taikytina teisė ir ginčų sprendimas

## 9.1. Šalys susitaria, kad visi Pirkimo sutartyje nereglamentuoti klausimai sprendžiami vadovaujantis Lietuvos Respublikos teise.

## 9.2. Visus Užsakovo ir Tiekėjo ginčus, kylančius iš Pirkimo sutarties ar su ja susijusius, Šalys sprendžia derybomis. Ginčo pradžia laikoma rašto, pateikto paštu, faksu ar asmeniškai Pirkimo sutarties Šalių Pirkimo sutartyje nurodytais adresais, kuriame išdėstoma ginčo esmė, įteikimo data.

## 9.3. Jei ginčo negalima išspręsti derybomis per maksimalų 20 (dvidešimties) darbo dienų laikotarpį nuo dienos, kai ginčas buvo pateiktas sprendimui, ginčas perduodamas spręsti Lietuvos Respublikos teismui.

# 10. Pirkimo sutarties pakeitimai

10.1. Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiama Šalių susitarimu joje nustatytomis sąlygomis ir tvarka:

10.1.1. Paslaugų teikimo trukmė gali būti keičiama vadovaujantis Pirkimo sutarties 11 skyriuje nustatytomis sąlygomis ir tvarka bei 10.1.5-10.1.6 punktu;

10.1.2. Pradinės pirkimo sutarties vertė gali būti keičiama Pirkimo sutarties 5 skyriuje nustatytomis sąlygomis ir tvarka bei 10.1.5-10.1.6 punktais;

10.1.3. Kai Užsakovui atsiranda poreikis papildomas įsigyti Paslaugas, nurodytas Pirkimo sutarties priede, viršijančias Pradinės Pirkimo sutarties vertę ne daugiau kaip 10 (dešimt) procentų Pradinės Pirkimo sutarties vertės;

10.1.4. Įvertinus visuotinai žinomas rizikas, susijusias su užkrečiamų ligų, įskaitant, bet neapsiribojant, koronovirusinės infekcijos (COVID -19) plitimu ir taikomas priemones asmenų sveikatai užtikrinti, Paslaugų teikimo sąlygos ir terminai sutarties vykdymo metu gali būti laikinai keičiami, atsižvelgiant į valstybės, savivaldybių institucijų privalomus sprendimus (aktus) ir rekomendacijas, įskaitant ir juos įgyvendinant priimamus kitus sprendimus (aktus), kuriais taikomi ribojimai įprastiniam sutarties šalies veiklos organizavimui. Šalis, kurios veiklai yra taikomi šiame sutarties punkte nustatyti ribojimai, privalo nedelsiant, bet ne vėliau kaip per 5 (penkias) darbo dienas informuoti apie tai kitą sutarties šalį. Pakeistos paslaugų teikimo sąlygos ir terminai tokiais atvejais taikomi laikinai, iki bus taikomos veiklą ribojančios priemonės.

10.1.5. Kitais Pirkimo sutartyje numatytais atvejais ir tvarka;

10.1.6. Viešųjų pirkimų įstatyme nustatytomis sąlygomis ir tvarka, jeigu sutarties sąlygų keitimas nenumatytas Pirkimo sutartyje.

10.2. Pirkimo sutarties vykdymo metu Tiekėjas gali keisti Pirkimo sutartyje nurodytus ir/ar pasitelkti naujus subtiekėjus. Keičiančiojo ar naujai pasitelkiamo subtiekėjo kvalifikacija turi būti pakankama Pirkimo sutarties užduoties įvykdymui, keičiantysis subtiekėjas turi neturėti pašalinimo pagrindų ( taikoma 3.2.2.1 p. nurodytų subtiekėjų atveju). Apie keičiamus ir/ar naujai pasitelkiamus subtiekėjus Tiekėjas turi informuoti Užsakovą raštu nurodant subtiekėjo keitimo priežastis ir pateikiant kvalifikaciją (jei informacija apie kvalifikaciją nėra prieinama viešai) bei pašalinimo pagrindų nebuvimą (jei taikoma) patvirtinančius dokumentus ir gauti Užsakovo rašytinį sutikimą.

10.3. Nustačius viešuosius pirkimus reglamentuojančiuose teisės aktuose numatytus Tiekėjo pasitelkto ar planuojamo pasitelkti subtiekėjo pašalinimo pagrindus, Užsakovas reikalauja Tiekėjo per protingą terminą tokį subtiekėją pakeisti kitu.

10.4. Pirkimo sutarties vykdymo metu Paslaugos gali būti keičiamos, Užsakovui pareikalavus, kad Prekės/Paslaugos atitiktų Pirkimo sutarties 3.1.18 punkto reikalavimus.

# 11. Pirkimo sutarties galiojimas

## 11.1. Pirkimo sutartis įsigalioja ją pasirašius abiem Pirkimo sutarties Šalims ir Tiekėjui pateikus galiojantį Pirkimo sutarties įvykdymo užtikrinimą (*jei taikoma*).Pirkimo sutartis galioja iki visiško sutartinių įsipareigojimų įvykdymo arba Pirkimo sutarties nutraukimo.

## 11.2. Paslaugos teikiamos, kol Užsakovas nuperka Paslaugų už 100 (šimtą) procentų Pirkimo sutarties priede nurodytos pradinės Pirkimo sutarties vertės, bet ne ilgiau nei [Užsakovo pasirinkta Pirkimo sutarties galiojimo trukmė mėnesiais] mėnesių nuo Pirkimo sutarties įsigaliojimo dienos.

## 11.3. Užsakovui iki Pirkimo sutarties 11.2 punkte nurodyto termino nupirkus Paslaugų už mažiau kaip 100 (šimtą) procentų Pirkimo sutarties priede nurodytos pradinės Pirkimo sutarties vertės, Pirkimo sutartis abipusiu raštišku Šalių susitarimu gali būti pratęsiama ne ilgesniems kaip 6 (šešių) mėnesių laikotarpiams iki Užsakovas nupirks Paslaugų už Pirkimo sutarties priede nurodytą pradinės Pirkimo sutarties vertę. Pratęsiant Pirkimo sutarties trukmę negali būti viršijamas maksimalus Pirkimo sutarties 4.2 punkte nurodytas bendras Paslaugų teikimo laikotarpis.

## 11.4. Pirkimo sutartis gali būti nutraukta abipusiu Šalių raštišku susitarimu, išskyrus, esant esminiam Pirkimo sutarties pažeidimui, tačiau toks susitarimas negali prieštarauti privalomoms įstatymų normoms, viešajai tvarkai ar gerai moralei.

## 11.5. Užsakovas gali raštišku pranešimu nutraukti Pirkimo sutartį įspėjęs Tiekėją prieš 10 (dešimt) kalendorinių dienų ir reikalauti iš Tiekėjo sumokėti baudą, lygią 10 (dešimt) % (bauda gali būti taikoma tuo atveju, jei netaikomos Pirkimo sutarties 12 skyriuje nurodytos Pirkimo sutarties įvykdymo užtikrinimo priemonės), kai:

## 11.5.1. Tiekėjas 2 (du) ar daugiau kartų netinkamai vykdo savo sutartinius įsipareigojimus (t. y. pritaikytos Pirkimo sutarties 6.3 punkte nustatytos sankcijos);

## 11.5.2. per Užsakovo nustatytą papildomą terminą (taikoma Tiekėjui neteikiant Paslaugų pagal Pirkimo sutartį, t. y. nevykdant Pirkimo sutarties), kuris negali būti trumpesnis kaip 5 (penkios) darbo dienos (terminas skaičiuojamas nuo pranešimo apie minėtą terminą išsiuntimo registruotu laišku Tiekėjui dienos), Tiekėjas ir toliau neteikia Paslaugų pagal Pirkimo sutartį (t. y. nevykdo Pirkimo sutarties) ar nepateikia naujo Pirkimo sutarties įvykdymo užtikrinimo Pirkimo sutartyje nustatytais atvejais (kai taikoma), ir nėra nustatoma, kad Pirkimo sutarties nevykdymas yra susijęs su nenugalimos jėgos aplinkybėmis arba taip atsitiko dėl Užsakovo kaltės;

## 11.5.3. Tiekėjas perleidžia Pirkimo sutarties vykdymą be Užsakovo leidimo;

## 11.5.4. Tiekėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija.

## 11.6. Pirkimo sutarties 11.5.1 ir/ar 11.5.2 ir/ar 11.5.3 punktuose nurodytos priežastys laikomos esminiu Pirkimo sutarties pažeidimu. Nutraukus Pirkimo sutartį dėl Tiekėjo esminio šios Pirkimo sutarties pažeidimo, Užsakovas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Tiekėją į Nepatikimų tiekėjų sąrašą.

## 11.7. Tiekėjas gali raštišku pranešimu nutraukti Pirkimo sutartį, įspėjęs Užsakovą prieš 10 (dešimt) kalendorinių dienų, kai:

## 11.8. Užsakovas nevykdo savo sutartinių įsipareigojimų;

## 11.9. Tiekėjas stabdo Paslaugų teikimą daugiau kaip 30 (ar daugiau) kalendorinių dienų dėl Pirkimo sutartyje nenurodytų ir ne dėl Tiekėjo kaltės atsiradusių priežasčių.

11.10. kai Tiekėjo tiekiamų prekių kaina padidėja iš esmės, o kainos padidėjimas sudaro ne mažiau kaip 10 proc. Pradinės sutarties vertės (įvertinus jos indeksavimą pagal 5.5. punktą), bet Užsakovui vengiant arba atsisakant sudaryti susitarimą dėl kainos keitimo pagal Pirkimo sutarties 5.5. punktą, per 5.5.6 papunktyje nustatytą terminą ir Užsakovas neištaiso pažeidimo gavęs Tiekėjo pretenziją.

11.11. Užsakovas ir Tiekėjas turi teisę nutraukti Pirkimo sutartį kitais, viešuosius pirkimus reglamentuojančių teisės aktų numatytais atvejais.

# 12. Papildomos Pirkimo sutarties įvykdymo užtikrinimo priemonės

[12.1. Papildomos Pirkimo sutarties įvykdymo užtikrinimo priemonės netaikomos.]

*Arba*

[12.1. Tiekėjas, kartu su Pirkimo sutartimi privalo, pateikti Užsakovui Pirkimo sutarties įvykdymo užtikrinimą – Lietuvoje ar užsienyje registruoto banko garantiją ar draudimo bendrovės laidavimo raštą sumai ne mažesnei nei [įrašomas Užsakovo nurodytas procentinis dydis [nuo 5 % iki 10 %] Pirkimo sutarties priede nurodytos pradinės Pirkimo sutarties vertės , įskaitant PVM. Pirkimo sutarties įvykdymo užtikrinimas turi būti besąlyginis ir neatšaukiamas bei galioti ne trumpiau kaip iki 30 (trisdešimtos) kalendorinės dienos, po Pirkimo sutartyje numatyto, vėliausio sutartinių įsipareigojimų vykdymo termino pabaigos.

12.2. Jei Pirkimo sutartis galioja ilgiau kaip vienerius metus, Tiekėjo pateikiamas Pirkimo sutarties įvykdymo užtikrinimo dokumentas gali galioti trumpiau nei iki 30 (trisdešimtos) kalendorinės dienos, po Pirkimo sutartyje numatyto, vėliausio sutartinių įsipareigojimų vykdymo termino pabaigos, bet likus ne mažiau nei 20 (dvidešimt) kalendorinių dienų iki Pirkimo sutarties įvykdymo užtikrinimo dokumento galiojimo termino pabaigos, tokio dokumento galiojimas privalo būti pratęstas. Šiuo atveju paskutinio Pirkimo sutarties įvykdymo užtikrinimo dokumento galiojimo pratęsimo terminas turi būti lygus 12.1 punkte nurodytam terminui. Šiame punkte nurodyta tvarka Tiekėjui nepratęsus Pirkimo sutarties įvykdymo užtikrinimo dokumento galiojimo termino, Užsakovas įgyja teisę reikalauti sumokėti visą Pirkimo sutarties įvykdymo užtikrinime nurodytą sumą.

12.3. Jei Pirkimo sutarties įvykdymo užtikrinimo dokumentą išdavęs juridinis asmuo negali įvykdyti savo įsipareigojimų, Užsakovas raštu pareikalauja Tiekėjo per 5 (penkias) darbo dienas pateikti naują užtikrinimo dokumentą tomis pačiomis sąlygomis kaip ir ankstesnysis. Jei Tiekėjas nurodytu atveju nepasirūpina sutarties įvykdymo užtikrinimu, jam tenka prievolė atlyginti užtikrinimo sumą Užsakovui Pirkimo sutarties neįvykdymo (nutraukimo dėl Tiekėjo kaltės) atveju.

12.4. Jei Tiekėjas nevykdo savo sutartinių įsipareigojimų Užsakovui, Užsakovas pareikalauja sumokėti visą Pirkimo sutarties įvykdymo užtikrinime nurodytą sumą. Prieš pateikdamas reikalavimą sumokėti pagal Pirkimo sutarties įvykdymo užtikrinimą, Užsakovas įspėja apie tai Tiekėją ir nurodo, dėl kokio pažeidimo pateikia šį reikalavimą. Jei Užsakovui pasinaudojus Pirkimo sutarties įvykdymo užtikrinimu, Tiekėjas ketina toliau vykdyti sutartinius įsipareigojimus, Užsakovui sutikus leisti jam toliau vykdyti sutartinius įsipareigojimus, Tiekėjas privalo pateikti naują Pirkimo sutarties įvykdymo užtikrinimą 12.1 punkte nurodyta tvarka. Jei Pirkimo sutartis nutraukiama dėl Tiekėjo kaltės, Užsakovas bet kokiu atveju įgyja teisę į visą Pirkimo sutarties įvykdymo užtikrinime nurodytą sumą.

12.5. Pirkimo sutarties įvykdymo užtikrinimo dokumentas per 5 (penkias) darbo dienas grąžinamas Tiekėjui, jei jis laiku ir tinkamai įvykdė visus sutartinius įsipareigojimus arba tapo nebereikalingas dėl kitų priežasčių.

12.6. Siekdamas užtikrinti Pirkimo sutarties įvykdymą Tiekėjas, per 5 (penkias) darbo dienas nuo Pirkimo sutarties pasirašymo, vietoje Pirkimo sutarties įvykdymo užtikrinimo dokumento gali į Užsakovo nurodytą sąskaitą banke pervesti sumą ne mažesnę nei [įrašomas Užsakovo nurodytas procentinis dydis [nuo 5 % iki 10 %] nuo pradinės Pirkimo sutarties vertės , įskaitant PVM. Ši suma, per 5 (penkias) darbo dienas yra grąžinama Tiekėjui tik tinkamai įvykdžius Pirkimo sutartį arba Pirkimo sutarties įvykdymo užtikrinimas tapo nebereikalingas dėl kitų priežasčių. Tiekėjui neįvykdžius savo sutartinių įsipareigojimų ar Pirkimo sutartį nutraukus dėl Tiekėjo kaltės, visa šiame punkte nurodyta į Užsakovo sąskaitą pervesta suma yra negrąžinama.]

# 13. Baigiamosios nuostatos

## 13.1. Pirkimo sutartis yra elektroniniu būdu suformuota centrinės perkančiosios organizacijos CPO IS, remiantis standartine Pirkimo sutarties forma be pakeitimų, išskyrus įterptą informaciją, kuri buvo Elektroniniame kataloge pateikta Užsakovo ir Tiekėjo.

## 13.2. Pirkimo sutartis negali būti sudaroma ir vykdoma, jei ji buvo suformuota ne CPO IS.

## 13.3. Pirkimo sutartis yra vieša. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.

13.4. Šalys susirašinėja lietuvių kalba. Visi Šalių rašytiniai pranešimai ar prašymai, kuriuos Šalis gali pateikti pagal šią sutartį, bus laikomi galiojančiais ir įteiktais tinkamai, jeigu asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu, šioje sutartyje nurodytais adresais ar fakso numeriais arba kitais adresais ir fakso numeriais, kuriuos, pateikdama pranešimą nurodė Šalis.

13.5. Jeigu pasikeičia Šalies adresas ir (ar) kiti duomenys, Šalis turi raštu informuoti kitą Šalį ne vėliau kaip per 3 (tris) darbo dienas nuo bent vieno kontaktinio duomens pasikeitimo.

## 13.6. Pirkimo sutarties priedas yra neatskiriama sudedamoji Pirkimo sutarties dalis.

## 13.7. Pirkimo sutartis sudaryta dviem vienodą juridinę galią turinčiais egzemplioriais, po vieną kiekvienai Šaliai.

|  |  |  |
| --- | --- | --- |
| Užsakovas |  | Tiekėjas |
| Pavadinimas, adresas,  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [El. paštas] |  | [Pavadinimas, adresas,  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [El. paštas] |
| Už Pirkimo sutarties /jos pakeitimų paskelbimą atsakingas asmuo  [vardas, pavardė, pareigos]  [Tel., el. paštas]  Atsakingas asmuo/asmenys:  [vardas, pavardė, pareigos]  [Tel., el. paštas] |  | Atsakingas asmuo/asmenys:  [vardas, pavardė, pareigos]  [Tel., el. paštas] |

|  |  |  |
| --- | --- | --- |
| Atstovaujantis asmuo |  | Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Data:\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pirkimo sutarties [CPO LT pirkimo numeris] priedas**

|  |  |  |  |
| --- | --- | --- | --- |
| **Paslaugos pavadinimas** | **Preliminarus kiekis** | **Paslaugos kaina už mato vienetą (įkainis), EUR be PVM** | **Paslaugos kaina už preliminarų kiekį**  **(3x4)** |
| *1* | *2* | *3* | *4* |
| - Užsakovo nuosavybės teise valdomų skalbinių preliminarus kiekis kilogramais per mėnesį (kilogramais nurodoma ta skalbinių rūšis, kurios kiekis skaičiuojamas kilogramais pvz.: lygi patalynė, rankšluosčiai, grindų šluostės ir kt.) (kg) | [...] | [Tiekėjo pasiūlyta Paslaugos kaina Eur be PVM] | [Tiekėjo pasiūlyta Paslaugos kaina už preliminarų kiekį Eur be PVM] |
| - Užsakovo nuosavybės teise valdomų skalbinių preliminarus kiekis vienetais per mėnesį (vienetais nurodoma ta skalbinių rūšis, kurios kiekis skaičiuojamas vienetais pvz.: gydytojų chalatai, pižamos, apatinis trikotažas, įvairūs rūbai ir kt.) (vnt.) | [...] | [Tiekėjo pasiūlyta Paslaugos kaina Eur be PVM] | [Tiekėjo pasiūlyta Paslaugos kaina už preliminarų kiekį Eur be PVM] |
| * Užsakovo nuomojamų skalbinių preliminarus kiekis kilogramais per mėnesį (kilogramais nurodomi tie skalbiniai, kurie yra nuomojami ir skalbiami) (kg) | [...] | [Tiekėjo pasiūlyta Paslaugos kaina Eur be PVM] | [Tiekėjo pasiūlyta Paslaugos kaina už preliminarų kiekį Eur be PVM] |

**Pradinės Pirkimo sutarties vertė – [įrašoma Užsakovo nurodyta maksimali lėšų suma EUR be PVM, skirta Pirkimo sutartyje nurodytų Paslaugų įsigijimui] Eur be PVM.**

Papildomai įsigyjamoms Paslaugoms, nurodytoms šiame priede (papildomiems Paslaugų kiekiams, viršijus pradinės Pirkimo sutarties vertę), kurios gali būti įsigyjamos pasirašius atskirą Šalių susitarimą virš pradinės Pirkimo sutarties vertės, didžiausia galima skirti vertėne daugiau kaip 10 (dešimt) procentų Pradinės Pirkimo sutarties vertės.

Papildomoms paslaugoms (nenurodytoms šiame priede, tačiau susijusioms su pirkimo objektu, kurios pagal Pirkimo sutarties 3.4.4 punktą gali būti įsigyjamos be atskiro Šalių susitarimo) didžiausia galima skirti vertėne daugiau kaip 10 (dešimt) procentų Pradinės Pirkimo sutarties vertės.

Numatomas nešvarių skalbinių paėmimo dažnumas (kartai per mėnesį) [...]

|  |  |  |
| --- | --- | --- |
| Užsakovas |  | Tiekėjas |
| [Pavadinimas]  Atstovaujantis asmuo |  | [Pavadinimas]  Atstovaujantis asmuo |
| Vardas, Pavardė: |  | Vardas, Pavardė: |
| Pareigos: |  | Pareigos: |
| Parašas: |  | Parašas: |